CELEX: 62021TN0187
Language: lv
Date: 2021-04-09 00:00:00
Title: Lieta T-187/21: Prasība, kas celta 2021. gada 9. aprīlī – Firearms United Network u.c./Eiropas Komisija

7.6.2021   
            
            
               LV
            
            
               Eiropas Savienības Oficiālais Vēstnesis
            
            
               C 217/53
            
         
      Prasība, kas celta 2021. gada 9. aprīlī – Firearms United Network u.c./Eiropas Komisija
      (Lieta T-187/21)
      (2021/C 217/68)
      Tiesvedības valoda – poļu
      
         Lietas dalībnieki
      
      
         Prasītāji: Firearms United Network (Varšava, Polija), Tomasz Walter Stępień (Żelechów, Polija), Michał Budzyński (Cegłów, Polija), Andrzej Marcjanik (Złotokłos, Polija) (pārstāvis: E. Woźniak, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      Atzīt par spēkā neesošu un atcelt Komisijas Regulu (ES) 2021/57 (2021. gada 25. janvāris), ar ko attiecībā uz svinu skrotīs mitrājos vai to tuvumā groza XVII pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (1).
      
         Pamati un galvenie argumenti
      
      Prasības pamatojumam prasītāji izvirza četrus pamatus.
      
                  1.
               
               
                  Pirmais pamats attiecas uz Eiropas Savienības Pamattiesību hartas (2) noteikumu (16. pants, 17. panta 1. punkts, 21. panta 1. punkts, 45. panta 1. punkts un 48. panta 1. punkts) pārkāpumu, ierobežojot brīvību uzsākt un veikt saimniecisku darbību saistībā ar šaušanu; ierobežojot īpašuma tiesības, kā arī šaujamieroču, svinu saturošas munīcijas, objektu, kas var būt par šautuvēm, lietošanu un turēšanu; diskriminējot sporta šāvējus un medniekus; ierobežojot brīvību pārvietoties ar svinu saturošu munīciju; ieviešot prezumpciju, ka personas, kuras pārvietojas pa mitrāju teritoriju ar svinu saturošu munīciju, ir vainojamas šaušanā ar svinu saturošu munīciju mitrājos un tātad ir personas, kuras pārkāpj noteikto aizliegumu.
               
            
                  2.
               
               
                  Otrais pamats attiecas uz Līguma par Eiropas Savienību (3) noteikumu (2. pants, 3. panta 2. un 3. punkts) pārkāpumu, neievērojot brīvību un tiesības veikt medību un sporta šaušanas darbības; neievērojot tiesiskuma principu, ieviešot prezumpciju par to, ka personas, kuras pārvietojas pa mitrāju teritoriju ar svinu saturošiem ieročiem, ir vainojamas šaušanā ar svinu saturošu munīciju mitrājos; iedragājot drošības sajūtu, ieviešot noteikumus, kas neļauj identificēt mitrāju teritorijas un tātad aizlieguma teritoriālo piemērojamību, un līdz ar to neļauj pielāgoties spēkā esošo noteikumu prasībām.
               
            
                  3.
               
               
                  Trešais pamats attiecas uz Līguma par Eiropas Savienību noteikumu (5. panta 2., 3. un 4. punkts) pārkāpumu, pārkāpjot kompetences piešķiršanas principu, kā pamatā ir darbības, ko pienācīgi būtu varējusi uzņemties dalībvalstis, kā arī darbības formas un tvēruma paplašināšana, pārsniedzot to, kas ir nepieciešams, lai sasniegtu Līgumu mērķus.
               
            
                  4.
               
               
                  Ceturtais pamats: pilnvaru nepareiza izmantošana, pieņemot regulu, kuras mērķis ir būtiski ierobežot civilajām vajadzībām veiktu šaušanu civilajām Eiropas Savienības teritorijā.
               
            
         (1)  OV 2021, L 24, 19. lpp.
      
      
         (2)  OV 2012, L 326, 391. lpp.
      
      
         (3)  OV 2016, L 202, 13. lpp.